На основу члана 153. став 7. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20),

министар за рад, запошљавање, борачка и социјална питања доноси

ПРАВИЛНИК

О РАДУ ЛЕКАРСКИХ КОМИСИЈА

У ПОСТУПКУ ЗА ОСТВАРИВАЊЕ ПРАВА ПО

ЗАКОНУ О ПРАВИМА БОРАЦА, ВОЈНИХ ИНВАЛИДА, ЦИВИЛНИХ ИНВАЛИДА РАТА И ЧЛАНОВА ЊИХОВИХ ПОРОДИЦА

„Службени гласник РС“, број 161 од 31. децембра 2020. године

Члан 1.

Овим правилником уређује се начин рада лекарских комисија које у поступку решавања о правима по закону којим се прописују права бораца, војних инвалида, цивилних инвалида рата и чланова њихових породица (у даљем тексту: Закон) дају налаз и мишљење о: проценту инвалидитета, постојању више оштећења која одговарају инвалидитету I групе, вероватноћи да је дошло до промене процента инвалидитета, оштећењима организма на основу којих се остварује право на додатак за негу, ортопедски додатак, право на новчану накнаду за набавку путничког моторног возила, чињеници да је болест, односно смрт у узрочној вези са вршењем војне службе и о потреби војног инвалида за медицинско – техничким помагалом.

Члан 2.

Налаз и мишљење на основу кога надлежни орган утврђује проценат инвалидитета, постојање више оштећења која одговарају инвалидитету I групе, оштећењима организма на основу којих се остварује право на додатак за негу, ортопедски додатак, право на новчану накнаду за набавку путничког моторног возила, чињеници да је болест односно смрт у узрочниј вези са вршењем војне службе и потреби војног инвалида за медицинско – техничким помагалом дају:

1) надлежном органу који решава о правима по Закону у првом степену – лекарска комисија из члан 153. став 1. тачка 1) Закона (у даљем тексту: првостепена лекарска комисија);

2) надлежном органу који решава о правима по Закону у другом степену – лекарска комисија из члана 153. став 1. тачка 2) Закона (у даљем тексту: другостепена лекарска комисија).

Надлежном органу који решава о правима по Закону у првом степену када решава о захтеву за утврђивање новог процента инвалидитета, мишљење о вероватноћи да је дошло до промене процента инвалидитета даје посебна лекарска комисија из члана 153. став 1. тачка 3) Закона.

Члан 3.

Налаз и мишљење о проценту инвалидитета и постојању више оштећења која одговарају инвалидитету I групе лекарска комисија даје на основу прописа којим се уређује утврђивање процента инвалидитета војних инвалида и цивилних инвалида рата и према начелима медицинске науке.

Члан 4.

Налаз и мишљење о оштећењу организма на основу кога инвалид има право на ортопедски додатак, лекарска комисија даје на основу прописа којим се уређује право на ортопедски додатак војних инвалида и цивилних инвалида рата.

Члан 5.

Налаз и мишљење о оштећењу организма на основу којих се признаје право на додатак за негу и о степену тог додатка, лекарска комисија даје на основу прописа којим се уређује право на додатак за негу.

Члан 6.

Налаз и мишљење о постојању оштећења организма на основу кога војни инвалид I групе има право на новчану накнаду за набавку путничког моторног возила, лекарска комисија даје на основу даје на основу прописа којим се прописују оштећења организма по основу којих војни инвалид има право на новчану накнаду за набавку путничког моторног возила.

Члан 7.

Налаз и мишљење о потреби војног инвалида за медицинско – техничким помагалом лекарска комисија даје на основу прописа којим се уређује право на медицинско-техничка помагала.

Члан 8.

Лекарска комисија даје налаз и мишљење само кад ради у пуном саставу, већином гласова својих чланова.

Члан лекарске комисије који се не слаже са мишљењем већине чланова лекарске комисије даје издвојено мишљење са образложењем.

Члан 9.

Лекарска комисија даје свој налаз и мишљење на Обрасцу 1. и Обрасцу 2. у три примерка, који су одштампани уз овај правилник и чине његов саставни део.

Налаз и мишљење лекарске комисије треба да буде потпун, јасан и довољно образложен и да садржи све чињенице и околности које су са медицинског становишта од значаја за доношење правилног решења.

Образложење лекарске комисије сматра се потпуним ако је у њему наведено да је у питању лакши, средњи, изражени, тежи или најтежи облик, односно степен оштећења и сл., уз навођење одговарајуће одредбе прописа којим се уређује утврђивање процента инвалидитета војних инвалида и цивилних инвалида рата.

Члан 10.

Првостепена лекарска комисија даје налаз и мишљење на захтев надлежног органа који решава о правима по Закону у првом степену, а другостепена лекарска комисија – на захтев надлежног органа који решава о правима по Закону у другом степену.

По захтеву из става 1. овог члана лекарска комисија је дужна да се, у налазу и мишљењу, изјасни о чињеницама и околностима наведеним у захтеву имајући у виду и документацију приложену списима предмета лица о чијем се праву решава, који се достављају уз захтев.

Члан 11.

Посебна лекарска комисија даје мишљење о вероватноћи да је дошло до промене од утицаја на утврђени процент инвалидитета на захтев надлежног органа који решава о правима по Закону у првом степену, уз који се достављају и списи предмета лица које је поднело захев за утврђивање новог процента инвалидитета.

Члан 12.

Првостепена лекарска комисија даје налаз и мишљење из чл. 3-7. овог правилника на основу непосредног прегледа лица за које се утврђује процент инвалидитета, постојање више оштећења која одговарају инвалидитету I групе, оштећењу организма на основу кога има право на ортопедски додатак или додатак за негу и степену тих додатака, односно праву на новчану накнаду за набавку путничког моторног возила, као и на основу медицинске и друге документације која је од утицаја за утврђивање тих чињеница.

Члан 13.

Другостепена лекарска комисија даје налаз и мишљење, по правилу, на основу непосредног прегледа лица из члана 11. овог правилника и на основу медицинске и друге документације прибављене у првостепеном поступку. Та комисија може налаз и мишљење дати и без непосредног прегледа лица ако нађе да такав преглед није потребан.

О оштећењу организма на основу кога се признаје право на додатак за негу и степену тог додатка другостепена лекарска комисија даје налаз и мишљење по извршеном прегледу инвалида.

Ако другостепена лекарска комисија нађе да је документација на основу које је првостепена лекарска комисија дала налаз и мишљење непотпуна, извршиће непосредно допуну медицинске документације.

Члан 14.

Посебна лекарска комисија даје мишљење о вероватноћи да је дошло до промене утврђеног процента инвалидитета на основу мишљења лекара – специјалисте, које инвалид подноси уз захтев за утврђивање новог процента инвалидитета, и на основу постојеће медицинске документације у предмету инвалида.

Члан 15.

За лице које се налази на лечењу у стационарној здравственој установи, лекарска комисија може дати мишљење на основу налаза и извештаја (дијагнозе, историје болести и сл.) те установе.

Члан 16.

Лице које због здравственог стања дуже време није способно да путује може бити прегледано у свом стану, на предлог надлежног органа. Преглед врши лекар – члан лекарске комисије. У таквом случају лекарска комисија даје налаз и мишљење на основу налаза и извештаја лекара – члана комисије који је извршио преглед.

Члан 17.

Налаз и мишљење у смислу чл. 3-7. овог правилника за лице које има пребивалиште у иностранству лекарска комисија даје на основу прегледа, дијагнозе и извештаја лекара одговарајуће специјалности или извештаја здравствене организције.

Ако лице из става 1. овог члана које је поднело захтев за остваривање права по Закону борави у Републици Србији, надлежни орган ће га, на његов захтев, упутити на преглед лекарској комисији одмах, односно на њену прву седницу.

Лекарска комисија је дужна да одмах по звршеном прегледу достави налаз и мишљење надлежном органу који је упутио на преглед лице из става 2. овог члана.

Члан 18.

Ако лекарска комисија нађе да је за давање налаза и мишљења потребно да лице буде прегледано у специјалистичкој здравственој установи или подвргнуто детаљнијем медицинском испитивању, упутиће га у одговарајућу здравствену установу.

Члан 19.

Налаз лекарске комисије садржи стручне (медицинске изразе), а кад је то могуће пише се и на српском језику, а на подручјима на којима живе националне мањине и на језику мањина који је у службеној употреби, у складу са законом.

Члан 20.

Проценат инвалидитета означава се бројем и словима, уз навођење одговарајућих одредби прописа којим се уређује утврђивање процента инвалидитета војних инвалида и цивилних инвалида рата.

Лекарска комисија означава да инвалидитет износи испод 20% у случајевима када утврди да процент оштећења организма не износи најмање 20%.

Члан 21.

У налазу и мишљењу којим се утврђује оштећење организма на основу кога војни инвалид или цивилни инвалид рата има право на ортопедски додатак, лекарска комисија означава степен оштећења организма уз навођење одговарајуће одредбе прописа којим се уређује право на ортопедски додатак војних инвалида и цивилних инвалида рата.

У случају када утврди да је у питању оштећење организма на основу кога се не може остварити право на ортопедски додатак, лекарска комисија је дужна да свој налаз и мишљење образложи.

Члан 22.

При утврђивању оштећења организма на основу којих се признаје право на додатак за негу, лекарска комисија означава степен додатка, уз навођење одговарајуће одредбе прописа којим се уређује право на додатак за негу по Закону, са потпуним описом оштећења организма за које је предвиђен одговарајући степен додатка за негу, као и одговарајућим одредбама прописа којим се уређује утврђивање процента инвалидитета војних инвалида и цивилних инвалида рата.

Ако је у питању оштећење организма на основу кога се не може остварити право на додатак за негу, лекарска комисија је дужна да свој налаз и мишљење образложи потпуним описом оштећења организма.

Члан 23.

Један примерак налаза и мишљења лекарске комисије доставља се подносиоцу захтева за признање права, уз решење.

Члан 24.

Лекарска комисија води књигу налаза и мишљења (Образац 3.), који је одштампан уз овај правилник и чини његов саставни део.

Члан 25.

Даном ступања на снагу овог правилника престаје да важи Правилник о раду лекарских комисија у поступку за остваривање права по Закону о основним правима бораца, војних инвалида и породица палих бораца („Службени лист СРЈ”, број 37/98).

Члан 26.

Овај правилник ступа на снагу осмог дана од дана објављивања у „Службеном гласнику Републике Србије”.

 Број: 110-00-561/2020-11

У Београду, 28. децембар 2020. године

Министар

проф. др Дарија Кисић Тепавчевић, с.р.

**ЛЕКАРСКА КОМИСИЈА ЗА ПРЕГЛЕД ЛИЦА Образац 1.**

**ОБУХВАЋЕНИХ ЗАКОНОМ О ПРАВИМА БОРАЦА,**

**ВОЈНИХ ИНВАЛИДА, ЦИВИЛНИХ ИНВАЛИДА РАТА**

**И ЧЛАНОВА ЊИХОВИХ ПОРОДИЦА**

**(ВОЈНИ ИНВАЛИДИТЕТ) Број инвалидског предмет**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

првостепеном

У \_\_\_\_\_\_\_\_\_\_\_\_\_\_\_\_

другостепеном поступку

Број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дана \_\_\_\_\_\_ 20\_\_. године

У \_\_\_\_\_\_\_

На основу члана 153. став 1. тачка 1) или 2) Закона о правима бораца, војних инвалида, цивилних инвалида рата и чланова њихових породица („Службени гласник РС“, број 18/20) и члана \_\_\_ Правилника о раду лекарских комисија у поступку за остваривање права по Закону о правима бораца, војних инвалида, цивилних инвалида рата и чланова њихових породица („Службени гласник РС“, број \_\_/2 ), Лекарска комисија за преглед лица обухваћених Законом о правима бораца, војних инвалида, цивилних инвалида рата и чланова њихових породица у \_\_\_\_\_, у првостепеном - другостепеном поступку прегледала је дана \_\_\_\_\_\_\_\_\_\_\_\_\_\_\_\_\_ 20\_\_. године

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(име и презиме)

из \_\_\_\_\_\_\_\_\_\_\_\_\_\_\_\_\_\_, општина\_\_\_\_\_\_\_\_\_\_\_\_\_\_\_\_\_\_\_\_, ЈМБГ \_\_\_\_\_\_\_\_\_\_\_\_\_\_, рођен \_\_\_\_\_\_\_\_\_\_\_\_ године у \_\_\_\_\_\_\_\_\_\_\_\_\_. лична карта број \_\_\_\_\_\_\_\_\_\_\_\_\_\_\_\_\_, издата у \_\_\_\_\_\_\_\_\_\_\_\_\_\_\_, и даје

**НАЛАЗ И МИШЉЕЊЕ**

Лекарска комисија је утврдила:

1) да постоје следеће **РАНЕ, ПОВРЕДЕ, ОЗЛЕДЕ** које се **УЗИМАЈУ** као основ за признавање војног инвалидитета \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) да постоје следеће **БОЛЕСТИ**, које се **УЗИМАЈУ** као основ за признавање војног инвалидитета\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) да болест – погоршање болести јесте – није у узрочној вези са вршењем војне службе (непотребно прецртати) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4) да постоје следеће **РАНЕ, ПОВРЕДЕ, ОЗЛЕДЕ, БОЛЕСТИ** које се **НЕ УЗИМАЈУ** у обзир за признавање војног инвалидитета \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) да војни инвалидитет износи \_\_\_\_\_\_\_\_\_% и словима \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**СТАЛНО – ПРИВРЕМЕНО ДО** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6) да код именованог постоји – не постоји оштећење организма I-II-III-IV-V степена по одредби члана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Правилника о додатка за негу по Закону о правима бораца, војних инвалида, цивилних инвалида рата и чланова њихових породица, због кога му је за редован живот потребна нега и помоћ (непотребно прецртати). Пуни опис стање оштећења организма

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7) да је наведено оштећење организма разврстано – није разврстано у I-II-III-IV степен оштећења организма по одредби члана \_\_\_\_\_\_\_\_\_\_\_\_\_\_ Правилника о ортопедском додатку војних инвалида и цивилних инвалида рата (непотребно прецртати)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8) да код именованог постоји – не постоји оштећење организма из члана 89. Закона (непотребно прецртати). Пуни опис стања оштећења организма уз навођење одговарајуће одредбе Правилника о оштећењима организма по основу којих војни инвалид има право на новчану накнаду за набавку путничког моторног возила \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

|  |  |
| --- | --- |
| ЧЛАНОВИ КОМИСИЈЕ:   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | ПРЕДСЕДНИК КОМИСИЈЕ  \_\_\_\_\_\_\_\_\_\_\_\_\_\_\_\_\_\_\_\_\_\_ |
| Именованог прегледао, комисију известио и налаз и мишљење обрадио |  |

**Образац 2.**

**ПОСЕБНА ЛЕКАРСКА КОМИСИЈА ЗА ОЦЕНУ - МИШЉЕЊЕ ЛЕКАРА**

**– СПЕЦИЈАЛИСТЕ О ПРОМЕНИ КОД ВОЈНОГ ИНВАЛИДА КОЈА ЈЕ**

**ОД УТИЦАЈА НА УТВРЂЕНИ ПРОЦЕНАТ ВОЈНОГ ИНВАЛИДИТЕТА**

Број: \_\_\_\_ Број инвалидског предмета

Дана: \_\_\_\_\_\_\_\_20\_\_. године \_\_\_\_\_\_\_\_\_\_\_\_\_\_\_\_\_\_\_\_\_

У Београду

На основу члана 153. став 1. тачка 3. Закона о правима бораца, војних инвалида, цивилних инвалида рата и чланова њихових породица („Службени гласник РС“, број 18/20) и члана \_\_\_ Правилника о раду лекарских комисија у поступку за остваривање права по Закону о правима бораца, војних инвалида, цивилних инвалида рата и чланова њихових породица („Службени гласник РС“, број \_\_/20) по захтеву за утврђивање новог процента војног инвалидитета који је поднео

\_\_\_\_\_\_\_\_\_\_\_\_\_\_\_\_\_\_\_\_

(име и презиме)

из \_\_\_\_\_\_\_\_\_\_\_, Општина, \_\_\_\_\_\_\_\_\_\_\_\_ , ЈМБГ\_\_\_\_\_\_\_\_\_\_\_\_\_ рођен \_\_\_\_\_\_\_\_. године у \_\_\_\_\_\_\_\_\_\_\_\_\_\_\_\_, лична карта број \_\_\_\_\_\_\_\_\_\_\_\_\_\_\_\_\_, издата у \_\_\_\_\_\_\_\_\_\_\_\_\_\_\_\_\_,

Лекарска комисија је дана \_\_\_\_\_\_\_\_20\_\_. године оценила мишљење лекара – специјалисте о промени која је од утицаја на утврђени проценат војног инвалидитета и даје

**М И Ш Љ Е Њ Е**

Постоји – не постоји вероватноћа да је код војног инвалида настала промена која је од утицаја на утврђени проценат војног инвалидитета.

**О Б Р А З Л О Ж Е Њ Е**

Чланови комисије: Председник комисије

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Образац 3.**

**КЊИГА НАЛАЗА И МИШЉЕЊА ЛЕКАРСКЕ КОМИСИЈЕ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Редни број и датум** | **Број, датум и назив органа који тражи мишљење** | **Презиме (очево име) име и адреса** | **Какво се мишљење тражи** | **Позивање, друге радње и датум давања мишљења** | **Налаз (сажети опис стања)** | **Мишљење** | **Ранија оцена, односно оцена лекарске комисије у првостепеном поступку** |
| **1.** | **2.** | **3.** | **4.** | **5.** | **6.** | **7.** | **8.** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |